C 318/24

A Landgericht Köln (Németország) által 2022. május 5-én benyújtott előzetes döntéshozatal iránti kérelem – A. T. U. Auto-Teile-Unger GmbH & Co. KG, Carglass GmbH kontra FCA Italy SpA

(C-296/22. sz. ügy)

(2022/C 318/35)

Az eljárás nyelve: német

A kérdést előterjesztő bíróság

Landgericht Köln

Az alapeljárás felei

Felperesek: A. T. U. Auto-Teile-Unger GmbH & Co. KG, Carglass GmbH

Alperes: FCA Italy SpA

Az előzetes döntéshozatalra előterjesztett kérdés

Úgy kell-e értelmezni a 2018/858 rendelet (1) X. mellékletének 2.9. pontjával – amely szerint a járműgyártónak a jármű fedélzeti diagnosztikai rendszerének (OBD) alkalmazásában, a diagnosztika, a járműjavítás és -karbantartás céljából a járműadatok közvetlen áramlását szabványos adatátviteli csatlakozó soros adatkimenetén keresztül kell elérhetővé tennie – összefüggésben értelmezett 61. cikkének (1) és (4) bekezdését az e rendelet II. melléklete I. részének 63. tételében szereplő, a járművek általános biztonságának biztosításával kapcsolatban a járműgyártóval szemben támasztott követelményekre is tekintettel

— a 2022. július 6. előtt típusjóváhagyásban részesült járművek tekintetében a 661/2009 rendelettel, (2) különösen e rendelet 5. cikkének (1) bekezdésével összefüggésben értelmezve és

— a 2022. július 6-tól alkalmazandó 2019/2144 rendelettel, (3) különösen e rendelet 4. cikkének (4) és (5) bekezdésével összefüggésben értelmezve,

hogy a járműgyártónak minden esetben – megfelelő biztonsági intézkedések alkalmazása esetén is – biztosítania kell, hogy a jármű fedélzeti diagnosztikai rendszerének (OBD) alkalmazásában ezt a diagnosztikát, járműjavítást és -karbantartást – az ehhez szükséges írási műveleteket is ideértve – független javítók is elvégezhessék általános diagnosztikai eszköz segítségével, anélkül, hogy teljesíteni kellene a rendelet által nem kifejezetten előírt, az eszköznek a járműgyártó által kijelölt szerverrel fennálló internetkapcsolatával és/vagy a felhasználó járműgyártónál való előzetes személyes regisztrációjával kapcsolatos feltételeket?

(1) A gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről szóló, 2018. május 30-i (EU) 2018/858 európai parlamenti és tanácsi rendelet (HL 2018. L 151., 1. o.).

(2) A gépjárművek, az ezekhez tervezett pótkocsik és rendszerek, alkatrészek, valamint önálló műszaki egységek általános biztonságára vonatkozó típus-jóváhagyási előírásokról szóló, 2009. július 13-i 661/2009/EK európai parlamenti és tanácsi rendelet (HL 2009. L 200., 1. o.; helyesbítések: HL 2011. L 337., 27. o.; HL 2013. L 20., 70. o.; HL 2015. L 308., 11. o.).

(3) A gépjárműveknek és pótkocsijaiknak, valamint az ilyen járművek rendszereinek, alkotóelemeinek és önálló műszaki egységeinek az általános biztonság, továbbá az utasok és a veszélyeztetett úthasználók védelme tekintetében történő típusjóváhagyásáról, az (EU) 2018/858 európai parlamenti és tanácsi rendelet módosításáról, valamint a 78/2009/EK, a 79/2009/EK és a 661/2009/EK európai parlamenti és tanácsi rendelet és a 631/2009/EK, a 406/2010/EU, a 672/2010/EU, az 1003/2010/EU, az 1005/2010/EU, az 1008/2010/EU, az 1009/2010/EU, a 19/2011/EU, a 109/2011/EU, a 458/2011/EU, a 65/2012/EU, a 130/2012/EU, a 347/2012/EU, a 351/2012/EU, az 1230/2012/EU és az (EU) 2015/166 bizottsági rendelet hatályon kívül helyezéséről szóló, 2019. november 27-i (EU) 2019/2144 európai parlamenti és tanácsi rendelet (HL 2019. L 325., 1. o.; helyesbítés: HL 2021. L 398., 29. o.).